Въстанието започва на Пасха, 29 март 1282 г. За един ден са избити около 2000 французи в Палермо, а градът преминава под контрола на въстаниците. Това събитие получава названието „Сицилианската вечерня“. По примера на Палермо въстанието обхваща и други градове. На 28 април избухва въстание и в Месина, където се намира флотът на Карл и силен гарнизон под командването на Херберт Орлеански. Повечето французи успяват да се укрият в цитаделата на града, но флотът е изгорен. После Херберт се предава при условие, че му позволят да напусне Сицилия.